מסמך מדיניות זה[[1]](#footnote-1) כולל עקרונות מרכזיים שאושרו ע"י דירקטוריון החברה, בהתאם להמלצות וועדת התגמול, באשר למדיניות תגמול של נושאי משרה, בעלי תפקיד מרכזי ועובדים אחרים, ומניעת תמריצים שיעודדו נטילת סיכונים שאינם עקביים עם יעדיה ארוכי הטווח של החברה, עם מדיניות ניהול הסיכונים שלה ועם הצורך בניהול מושכל של כספי העמיתים.

מדיניות התגמול הינה מדיניות רב-שנתית (לתקופה של 3 שנים).

הגדרות

* "**מיקור חוץ**" - כהגדרתו בסעיף 1 לפרק 6 לחלק 3 בשער 5 לחוזר המאוחד;
* **"מנגנון תגמול"** – היישום בפועל של מדיניות התגמול לעניין קביעת התגמול, לרבות הקריטריונים הכמותיים והאיכותיים לתגמול, אופן חישובם ומדידתם;
* **"נושא משרה"** – כל אחד מאלה:
	1. נושא משרה כהגדרתו בחוק החברות, למעט דירקטור חיצוני .
	2. חבר ועדת השקעות של קופת גמל, למעט דירקטור חיצוני, דירקטור בלתי תלוי, נציג חיצוני ונציג בלתי תלוי;
	3. מבקר פנימי, מנהל כספים, מנהל סיכונים ראשי, מנהל טכנולוגיות מידע, יועץ משפטי ומנהל השקעות.
	4. כל ממלא תפקיד כאמור בפסקאות (1) ו-(~~3~~) גם אם תוארו שונה;
	5. ממלא תפקיד אחר בגוף המוסדי, שהוא בעל היתר להחזקת אמצעי שליטה בגוף המוסדי, או שהוא קרובו של בעל היתר כאמור;
* **"פונקציות בקרה" –** לרבות עובדי יחידת ניהול סיכונים, בקרה, ציות ואכיפה, חשבות, ניהול כספים, ייעוץ משפטי, או ביקורת פנימית;
* "**פעילות מהותית**" - כהגדרתה בסעיף 1 לפרק 6 לחלק 3 בשער 5 לחוזר המאוחד;
* **"רכיב משתנה"** – רכיב בתגמול שאינו רכיב קבוע;
* **"רכיב קבוע"** – רכיב בתגמול שמתקיימים בו כל אלה:
	+ 1. הענקתו אינה מותנית בביצועים;
		2. הוא נקבע מראש בהסכם התגמול או בתנאי ההעסקה;
		3. סכומו הכספי קבוע;
		4. הוא אינו תשלום מבוסס מניות.
* **"תגמול"** – תנאי כהונה או העסקה, לרבות מתן פטור, ביטוח, התחייבות לשיפוי או שיפוי לפי היתר שיפוי, מענק פרישה או תנאי פרישה אחרים, תשלומי מעביד לזכויות סוציאליות, וכל הטבה, תשלום אחר או התחייבות לתשלום כאמור, הניתנים בשל כהונה או העסקה כאמור

עקרונות תגמול בעל תפקיד מרכזי בחברה

* + - * 1. **בעל תפקיד מרכזי**", אשר יהיה כל אחד מאלה:
	1. כל מי שמועסק על ידי החברה במישרין או בעקיפין, ולפעילותו עשויה להיות השפעה משמעותית על פרופיל הסיכון של החברה או של כספי חוסכים באמצעותו, בין אם מתקיימים יחסי עובד-מעביד בינו לבין החברה .

החברה הגדירה "בעל תפקיד מרכזי" **– מנכ"ל, מנהל כספים, מנהל תפעול , מבקר פנים, מזכיר חברה, יועץ-משפטי, מנהל הסיכונים, מנהל השקעות.**

**בעל תפקידי מרכזי, המקבל תמורה בגין תפקידו ישירות מהחברה – יחולו עליו העקרונות הבאים:**

**1. בעל תפקיד מרכזי בחברה לא יקבל תגמול במניות של החברה ו/או מכשירים מבוססי מניות ו/או אופציות.**

**2. בעל תפקיד מרכזי בחברה לא יקבל כל תשלום רכיב משתנה הנגזר מביצועיו כבעל תפקיד בחברה.**

חריג **– האמור לא יחול לגבי בונוס שנתי בהיקף שלא עולה על עלות 2 משכורות חודשיות, שניתן לבעל תפקיד מרכזי שהוא עובד החברה או תמורה מיוחדת הניתנת לבעל תפקיד מרכזי, בגין ביצוע מטלה מיוחדת או למענק המשולם לבעל תפקיד מרכזי בהתאם להסכם עבודה קיבוצי, החל באותו מקום עבודה.**

**3. עלות השכר הממוצעת של בעל תפקיד מרכזי בחברה, לא תעלה על פי 10 מעלות השכר הממוצעת ומעלות השכר החציוני[[2]](#footnote-2) של עובדים (במשרה מלאה) המועסקים בחברה, שאינם בעלי תפקיד מרכזי.**

**4. החברה רשאית לאשר לבעל תפקיד מרכזי בחברה, שיפוי, ביטוח נושאי משרה ולביטוח תאונות אישיות, בתנאים וגבולות אחריות שלא יעלו על התנאים הקיימים לעניין זה לגבי דירקטורים בחברה.**

**5. החברה רשאית לממן השתלמות מקצועית לבעל תפקיד מרכזי, בתחום אחריותו או השתלמות מקצועית המיועדת לדירקטורים ונושאי משרה בחברה, בהתאם להוראות הדין.**

**6. כל התגמולים לבעל תפקיד מרכזי בחברה[[3]](#footnote-3) ישולמו באופן ישיר לבעל התפקיד המרכזי ולא לגורם אחר לרבות חברה בשליטתו של בעל התפקיד המרכזי.**

**7. התקרה המקסימלית למענקי פרישה[[4]](#footnote-4) של בעל תפקיד מרכזי שהוא נושא משרה, מעבר ל- 100% פיצויי-פיטורים ולתנאים אחרים להם הוא זכאי על-פי דין ו/או על-פי התנאים שנקבעו לכלל העובדים בחברה – עומדת על שכר ברוטו חודשי של חודש אחד בגין כל שנת עבודה + 3 חודשי הסתגלות[[5]](#footnote-5).**

 **מענק פרישה לא יותנה בביצועים בפועל.**

 **לעניין זה - "נושא משרה" - למעט מי שאינו עובד החברה.**

**8.** השבה ­**– בעל תפקיד מרכזי יחזיר לחברה, סכומים ששולמו כחלק מתנאי הכהונה וההעסקה אם שולמו לו על בסיס נתונים שהתבררו כמוטעים והוצגו מחדש בדוחות הכספיים של החברה/ הקופה או אם שולמו לו בהתחשב ברמת סיכון, שהתברר כי לא שיקפה באופן מהותי את החשיפה בפועל של החברה או של כספי העמיתים. כמו כן, ישיב בעל תפקיד מרכזי לחברה, סכומים ששולמו לו כרכיב משתנה, במקרה וועדת התגמול תקבע כי היה שותף להתנהגות או פעילות לא חוקית אחרת, הפרת חובת אמונים, הפרה מכוונת או התעלמות ברשלנות חמורה ממדיניות החברה, כלליה ונהליה.**

 **בעל תפקיד מרכזי, שאינו נושא משרה, שוועדת התגמול קבעה שלא היתה לו השפעה מהותית על הנסיבות כאמור, ניתן לקזז את הסכומים כאמור מסכום רכיבים משתנים שטרם שולמו לבעל התפקיד, אם קיימים.**

 **החברה תדווח לממונה על שוק ההון, ביטוח וחיסכון על התקיימות נסיבות להשבה כאמור, במועדים ובתנאים המפורטים בהוראות הדין.**

**דחיה** - כל תשלום של רכיב משתנה יהיה כפוף להסדרי דחייה שיתקיימו בהם כל אלה:

* + - * + לפחות 50% מהרכיב המשתנה לבעל תפקיד מרכזי בגין שנה קלנדארית יידחה, ויתפרש בשיטת הקו הישר על פני תקופה שלא תפחת משלוש שנים. על אף האמור, ניתן שלא לדחות תשלום של רכיב משתנה שהוענק לבעל תפקיד מרכזי בשנה קלנדארית מסוימת, ובלבד שסך התגמול בגין שנה זו אינו עולה על התקרה לתשלום וסך הרכיב המשתנה אינו עולה על 40% מהרכיב הקבוע באותה שנה. לעניין זה, "**תקרה לתשלום**" – כהגדרתה בסעיף 32(17) לפקודת מס הכנסה [נוסח חדש];
				+ שיעור הרכיב הנדחה יעלה בהתאם לבכירות בעל התפקיד המרכזי, או השפעתו על פרופיל הסיכון של החברה או כספי חסכון המנוהלים באמצעותה, וככל שמשקלו של הרכיב המשתנה וסכומו המוחלט גבוהים יותר;
				+ סיום העסקה לא יביא לתשלום מוקדם של רכיבי תגמול שנדחו

**9.** איסור גידור **– חל איסור על בעל תפקיד מרכזי ליצור הסדרי גידור פרטיים, המבטלים את השפעת הרגישות לסיכון הגלומה ברכיב המשתנה בתגמולם.**

**10. ועדת התגמול, כחלק משיקוליה בעת קביעת מדיניות תגמול, נדרשת להתחשב בהוראות רגולציה חדשות שצפויות להתפרסם, שיש להן השלכות מהותיות על מדיניות התגמול.**

**11. ועדת התגמול תוודא כי עובד או בעל תפקיד מרכזי בה לא יקבל כל תגמול בשל כהונתו בחברה מגורם אחר, ובכלל זה מבעל השליטה בחברה או מחזיק מהותי.**

**12.** החברה לא תישא בעלויות העסקתו של עובד או בעל תפקיד מרכזי בה, בשל כהונתו בתאגיד אחר. כמו כן, החברה תישא בעלויות העסקת עובד או בעל תפקיד מרכזי בה, בהתאם להיקף המשרה, הסמכות והאחריות בחברה.

**בעל תפקיד מרכזי, המועסק ע"י נותן שירות במיקור חוץ – יחולו עלייו העקרונות המפורטים בחוזר מדיניות תגמול ויובטח כי מנגנון התגמול שלו, בשל עיסוקיו בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול דירקטורים בחברה

**1. הדירקטורים החיצוניים בחברה יהיו זכאים לתגמול בגין השתתפות בישיבה ולתגמול שנתי, בהתאם להוראות הדין. ככלל, דירקטור לא יהיה זכאי לגמול בגין רכיב משתנה.**

**2. הדירקטורים שאינם דירקטורים חיצוניים יקבלו תגמול בהתאם להוראות הדין ולא יקבלו תגמול העולה על התגמול המשולם לדירקטור חיצוני בחברה.**

חריגים:

**מנכ"ל חברה המכהן גם כדירקטור בחברה ויו"ר דירקטוריון פעיל, רשאים לקבל תגמול העולה על התגמול המשולם לדירקטור חיצוני בחברה, והכל בכפוף להוראות הדין.**

**3. הדירקטורים, לרבות הדירקטורים החיצוניים בחברה יהיו זכאים לשיפוי, לביטוח נושאי משרה ולביטוח תאונות אישיות, בהתאם לתקנות ההתאגדות של החברה והחלטות האסיפה הכללית כפי שיהיו מעת לעת.**

 **4. החברה רשאית לממן השתלמות מקצועית לדירקטור, בתחום אחריותו או השתלמות מקצועית המיועדת לדירקטורים ונושאי משרה בחברה, בהתאם להוראות הדין.**

**5. לעניין שכר יו"ר דירקטוריון החברה – שכר יו"ר הדירקטוריון נקבע בתקנות החברות הממשלתיות (כללים בדבר גמול והוצאות לדירקטור מקרב הציבור בחברות הממשלתיות), תשנ"ד-1994. לפיכך, יחס ההכפלה המרבי לשכר יו"ר דירקטוריון, ביחס לשכר דירקטור חיצוני, כנדרש בהתאם להוראות הדין, יחושב כך ששכר יו"ר הדירקטוריון יהיה כקבוע בתקנות החברות הממשלתיות.**

עקרונות תגמול בעלי תפקידים העוסקים בפונקציות בקרה

**עובדים ועוסקים בפונקציות בקרה (מערכת צל, בקרת השקעות, מערך עורפי, ציות אכיפה) לרבות בעל תפקיד מרכזי בפונקציית בקרה, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. לא יקבל כל תשלום רכיב משתנה הנגזר מביצועיו של נושא המשרה.**

חריג **– האמור לא יחול לגבי בונוס שנתי בהיקף שלא עולה על עלות 2 משכורות חודשיות, שניתן לבעל תפקיד מרכזי שהוא עובד החברה או תמורה מיוחדת הניתנת לבעל תפקיד מרכזי, בגין ביצוע מטלה מיוחדת, והכל בכפוף להוראות הדין.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה, והכל בהתאם להוראות הדין.**

**עובדים בפונקציות בקרה כאמור לעיל, המועסקים ע"י נותן שירות במיקור חוץ – יחולו עליהם העקרונות המפורטים בחוזר מדיניות תגמול ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול בעלי תפקידים העוסקים בשיווק, במכירה ובתיווך מול לקוחות

**עובדים ועוסקים בשיווק, במכירה ובתיווך מול לקוחות, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. ניתן לשלם תגמול משתנה, הנגזר מביצועיו של נושא המשרה, ובלבד שמדובר בתשלום חד-פעמי שאינו מתמשך.**

**התגמול המשתנה בממוצע לשנה לא יעלה על 80% מהתגמול הקבוע.**

חריג **– האמור לא יחול לגבי בונוס שנתי בהיקף שלא עולה על עלות 2 משכורות חודשיות, שניתן לבעל תפקיד כאמור שהוא עובד החברה או תמורה מיוחדת הניתנת לבעל תפקיד כאמור, בגין ביצוע מטלה מיוחדת.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה, בהתאם להוראות הדין.**

**עובדים ועוסקים בשיווק, במכירה ובתיווך מול לקוחות, המועסקים ע"י נותן שירות במיקור חוץ – יחולו עליהם העקרונות המפורטים בחוזר מדיניות תגמול ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול מועסקים בניהול השקעות בפועל

**עובדים ובעל תפקיד מרכזי, המועסקים בניהול השקעות בפועל, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. לא יקבל כל תשלום רכיב משתנה הנגזר מביצועיו של נושא המשרה.**

חריג **– האמור לא יחול לגבי בונוס שנתי בהיקף שלא עולה על עלות 2 משכורות חודשיות, שניתן לבעל תפקיד מרכזי שהוא עובד החברה או תמורה מיוחדת הניתנת לבעל תפקיד מרכזי, בגין ביצוע מטלה מיוחדת.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה, בהתאם להוראות הדין.**

**4. לא יקבל תמורה או הטבה כלשהי הנגזרת מתשואות הקופה.**

**עובדים ובעל תפקיד מרכזי, המועסקים בניהול השקעות בפועל, ע"י נותן שירות במיקור חוץ – יחולו עליהם העקרונות המפורטים בחוזר מדיניות תגמול ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

1. העקרונות נקבעו בהתאמה לדרישות חוזר מדיניות תגמול בגופים מוסדיים 2019-9-6 [↑](#footnote-ref-1)
2. **עלות שכר חציוני –** רמת **שכר** אשר מחצית מהעובדים משתכרים יותר ממנה ומחציתם פחות ממנה. [↑](#footnote-ref-2)
3. לעניין זה – 'בעל תפקיד מרכזי' – למעט דירקטור ולמעט חבר ועדת השקעות או ועדת אשראי שאינם עובדי החברה או גוף מוסדי אחר בקבוצת המשקיעים או תאגיד השולט בגוף המוסדי. [↑](#footnote-ref-3)
4. **"מענק פרישה" –** כל תגמול המשולם לנושא משרה, בסיום תקופת ההעסקה, מעבר לתגמולים בגין סיום העסקה שנקבעו לכלל העובדים והמועסקים בגוף המוסדי. [↑](#footnote-ref-4)
5. האמור לא יחול על זכויות שנצברו לעובד החברה ע"י החברה עד ליום התחילה. [↑](#footnote-ref-5)